Van Aardtspos | LekkeSlaap
Van Aardtspos is 'n stylvolle, luukse B&B wat in die prentjiemooi dorp, Sedgefield, tussen Knysna en Wildernis geleë is.
Verblyf is in 5 luukse gastekamers wat elk slaapplek vir 2 gaste het, beskikbaar. Elke kamer het 'n koninggrootte-bed of 2 enkelbeddens, 'n sitarea en 'n en suite-badkamer met 'n bad, stort, toilet en 'n wasbak het. Van die kamers het ook 'n lieflike see-uitsig.
'n Fynproewersontbyt word daagliks deur die sjef op die perseel voorberei. Tee, koffie, water en verskeie drankies is deur die dag beskikbaar. Middag- of aandete kan vooraf op versoek gereël word. Middagtee is ook op versoek beskikbaar en word binne of buite op die stoep saam met heerlike gebak voorgesit.
Die gastehuis het 'n tuin wat goed onderhou word en braaigeriewe met 'n see-uitsig. Veilige onderdakparkeerplek vir 3 voertuie is op die perseel beskikbaar. Die gastehuis bied 24 uur-sekuriteit om gemoedsrus en 'n veilige atmosfeer te verseker. Lughawependeldienste is op versoek beskikbaar.
Van Aardtspos is net 48 km van George Lughawe af en net 'n paar minute se ry van die pragtige strand, plaaslike winkels en restaurante af. Van Aardtspos is ook 5 minute se stap van die strand af, so gaste kan vinnig daar gaan swem of stap.